Diari Oficial de la Generalitat Valenciana


Sumari del DOGV 4956, del 01-03-2005 (2005/1998)

Informació pública del PAI de la unitat d'execució única del sector C Residencial, partida del Barranquet, de les normes subsidiàries de planejament del Verger.
----------------------------------------------------------------------------------------------------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1998


Organisme emissor
:   Nou Litoral, SL

Tipus de document
:   Anunci

Informació pública del PAI de la unitat d'execució única del sector C Residencial, partida del Barranquet, de les normes subsidiàries de planejament del Verger. [2005/X1998]
  
Nou Litoral, SL, ha formulat Programa d'Actuació Integrada de la Unitat d'Execució única del Sector C Residencial, partida del Barranquet, de les Normes Subsidiàries de Planejament del Verger que inclou Document d'Homologació Modificativa, Pla Parcial i Projecte d'Urbanització, a l'empara del que preveu l'article 48 de la Llei 6/1994, de 15 de novembre de la Generalitat Valenciana Reguladora de l'Activitat Urbanística (DOGV núm. 2394, de 24.11.94). Així mateix, per a omplir el que disposa l'apartat 2.B) de l'article 50 de la Llei 6/94, s'exposen junt amb el Programa els Estatuts de l'Agrupació d'Interés Urbanístic del Sector C, partida del Barranquet, de les Normes Subsidiàries de Planejament del Verger, constituïda amb la finalitat de donar suport al mateix.
  
En aplicació del que establix l'article 48.1.C) en relació amb l'article 46.3, ambdós de la referida llei, escau sotmetre el referit programa amb tota la documentació annexa a informació pública per un termini de 20 dies hàbils comptats a partir de l'endemà de la publicació d'este anunci en el Diari Oficial de la Generalitat Valenciana.
  
I, a fi de dotar de les màximes garanties al procediment, a l'empara del que establix l'article 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, es publica amb caràcter addicional el llistat complet dels titulars de les parcel·les cadastrals afectades, amb expressió, si és el cas, de les referències cadastrals per al supòsit que els titulars foren desconeguts.
  
Es fa constar que durant tal termini els interessats en este procediment podran formular qualssevol al·legacions que al seu dret convinguen, així com altres alternatives tècniques de Programa i, si és el cas, proposicions juridicoeconòmiques, tot això en els termes i condicions de l'esmentada Llei 6/1994, a l'efecte qualsevol dels quals interessat podrà consultar l'expedient depositat en la Notària de Miguel Giner Albalate i Ángel Carmelo Vicedo García, sítia al carrer Marqués de Camp núm. 16-3a de Dénia, els dies hàbils en horari de 10 a 14 hores.
  
Igualment es fa constar que qualsevol persona podrà comparéixer en la dita Notària per a obtindre, a costa seu, còpia de l'acta de protocol·lització del projecte i documents que s'acompanyen al mateix, o sol·licitar que esta li siga exhibida.
  
La referida documentació, així com l'expedient administratiu, podrà ser consultat en l'Ajuntament del Verger, els dies hàbils en idèntic horari.
  
Les al·legacions que, si és el cas, foren formulades seran presentades davant l'Ajuntament del Verger.
  
Així mateix, per mitjà del present, segons allò que s'ha preceptuat pel paràgraf 2n de l'art. 48, en relació amb l'art. 46 paràgrafs 4t'i 5t de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, s'informa dels interessats que, el termini de cinc dies hàbils per a presentar les proposicions juridicoeconòmiques, comença el següent dia hàbil a la finalització del termini de 20 dies anteriorment indicat. Durant tal termini podran formular-se les referides proposicions en l'Ajuntament del Verger, en horari de 9 a 14 hores.
  
Finalitzat este segon termini, el següent dia hàbil, excepte si és dissabte, i en este cas haurà d'entendre's el dia hàbil immediat posterior, tindrà lloc l'acte d'obertura de pliques en l'Ajuntament del Verger.